Versi Terbaru Avengers: Endgame Akan Ditayangkan Di Malaysia Mulai 29 Jun Ini
Buat peminat-peminat filem Marvel, kini anda boleh bergembira apabila versi terbaru Avengers: Endgame akan mula ditayangkan dipawagam tempatan mulai 29 Jun ini. Berita baik mula tersebar apabila laman rasmi panggung wayang TGV dan GSC Cinema mengumumkan tarikh tayangan filem tersebut. Minggu lalu, presiden Marvel Studios, Kevin Fiege telah mengumumkan bahawa filem Avengers: Endgame akan ditayangkan semula dengan penambahan beberapa babak baru seperti ‘deleted scene’, babak ‘post credit’, tribute dan beberapa kejutan untuk peminat. Versi terbaru ini juga akan menyaksikan durasi filem akan ditambah sebanyak 7 minit dari durasi asal iaitu 3 jam 2 minit. Jadi, kepada para peminat, rebut peluang keemasan ini untuk menyaksikan sekali lagi filem Avengers: Endgame di pawagam-pawagam tempatan.